勁過粟米六粒飯!$60三餸飯白菜肉片得4塊小肉 店方1句回應仲嬲
潮語「粟米六粒飯」是指整碟飯只有6粒小碎肉,形容用餐中伏的情況。不過有港男遇到更慘情況,他發文指日前經外賣平台購買九龍灣1間餐廳的三餸飯,盛惠60元,餸菜包括白菜肉片、西蘭花蝦仁、菜心,惟打開飯盒竟發現肉片尤如碎肉,全盒只能挑出4件非常細小的肉塊,指「搵晒成盒得幅相咁多」,而西蘭花蝦仁「得一千零一粒(蝦仁)」,故致電餐廳要求退款。惟店方非但未有致歉,反稱「我哋主打菜,肉係少啲」,反而建議樓主下次自行到店買外賣,可要求要多肉片。樓主不滿店方回覆,故發文警醒網民避免「中伏」。
樓主在facebook群組「
」嬲爆發文,指日前經由外賣平台點叫九龍灣某餐廳的三餸飯,餸菜分別是白菜肉片、西蘭花蝦仁、菜心,盛惠60元,不過當他打開外賣盒時,卻氣憤不已。從樓主上傳的照片可見,所謂白菜肉片的菜式,他只能挑出4件常細小的肉塊,表示「搵晒成盒得幅相咁多」,揶揄「你寫白菜肉扒呀嘛,X你老X」,又稱另一個未有入鏡的西蘭花蝦仁,就只得1粒蝦,大感不滿故致電餐廳要求退款。
詎料店方竟然解釋「我哋主打菜,肉係少啲」,反指樓主下次可以自行到店買外賣時,要求要多肉片。他不忿怒罵「少啲唔係一片都無,知唔知咩係一片?唔好同我講呢度數到有一、二、三、四!有四塊」,又揚言「無下次」,並發文警醒他人不要光顧涉事餐廳。
帖文引來不少網民批評餐廳,「買外賣真係同抽盲盒無分別」、「咁做生意,點會有回頭客?」、「不如叫肉粒」、「我落啲蒜頭都多過佢啲肉片」、「博啲人叫外賣平台睇唔到佢地𢳂餸,呢啲舖頭可以入黑名單」、「好離譜,多三兩塊肉會蝕底幾多?多謝黑店提醒」、「係肉碎唔係片,不良銷售,可以告佢唔符合商品說明」,又笑稱「我以為甩咗幾隻牙」。
有曾光顧涉事餐廳的網民亦分享「中伏」經歷,「呢間嘢我都中過招,買半隻雞佢鬼鬼鼠鼠偷走隻雞鎚,返到屋企先發覺無咗」、「我睇佢斬時見佢推咗嚿嘢落針板個兜,因為佢斬嘢位好多嘢遮住,所以睇唔清楚,以為啲頸或屁股,返到去先發現得個翼無咗個鎚」,感嘆「街坊生意都呃,之後無再幫襯」。有人就貼出周星馳於電影《武狀元蘇乞兒》的對白「爹你看,有條肉絲在裏面」,吳孟達回覆「什麼肉絲,是塊肉排」,揶揄餐廳的肉小得離譜。
(FB「飲食黑店大全 (全港食店質素/價錢/服務關注組)」)